钦定古今图书集成/明伦汇编/官常典/第755卷 > 汤文琼
## 钦定古今图书集成/明伦汇编/官常典/第755卷 > 汤文琼

按《明外史忠义传》：“文琼，字兆鳌，石埭人。授徒京师，见
国事日非，数献策阙下，不报。京师陷，慨然语其友曰：
‘吾虽布衣，独非大明臣于耶？安忍见贼弑君篡国’！乃
书其衣衿曰：‘位非文丞相之位，心存文丞相之心’。投
缳而卒。福王时，给事中熊汝霖上疏曰：‘北都之变，臣
传询南来者，确知魏藻德为报名入朝之首；梁兆阳’”、
杨观光、何瑞征，为从逆献谋之首。其他累累若若者莫不稽首贼庭，乞怜恐后。而文琼以闾阎匹夫，乃能
抗志捐生，争光日月。贼闻其衣带中语，以责陈演，即
斩于市。文琼“布衣死节，贼犹重之。倘不亟表章，何以
慰忠魂、励臣节，且以愧举朝之事二姓者。”乃赠中书
舍人，祀旌忠祠。